কলকাতা, ২২ সেপ্টেম্বর: প্রথমে অপচেষ্টা চলছিল আড়াল থেকে। একটি চাটুকার সংবাদপত্রকে লেলিয়ে দেওয়া হয়েছিল। এ বার যাদবপুর বিশ্ববিদ্যালয়ের পড়ুয়াদের হেয় করতে সরাসরি নেমেই পড়ল তৃণমূল কংগ্রেস। ক্যাম্পাসে মদ-গাঁজা-চরস খাওয়া বন্ধ হয়ে গিয়েছে, তাই ছাত্রছাত্রীরা আন্দোলনে নেমেছে, এমন দাবি করে শাসক দলের সাংসদ অভিষেক বন্দ্যোপাধ্যায় তাঁর অফিসিয়াল ফেসবুক পেজে একটি পোস্ট দিয়েছেন। এর জেরে নিন্দার ঝড় বইতে শুরু করেছে সারা দেশে।